Paracelsus
Paracelsus accurate Philippus Theophrastus Aureolus Bombastus de Hohenheim (natus Einsiedeln in oppido Helvetiae anno 1493; mortuus Salisburgi die 24 Septembris 1541) fuit medicus, botanista, alchemista, astrologus, ac occultorum studiosus Helveticus. Toxicologiam disciplinam academicam condidit. Vocabulum zincum finxit. Contra multos suae aetatis viros doctos, pro librorum antiquorum studio observationi naturae operam dedit. Ita non desunt, qui nomen eius Latinizatum non ab Hohenheim (propter syllabas praefixas hohen- 'celsus') tractum esse velint, sed 'adversus Celsum' significare affirment. Gerardus Dorneus editor operum Paracelsi fuit: